**Ministru kabineta noteikumu projekta**

**“Grozījumi Ministru kabineta 2017. gada 14. novembra noteikumos Nr. 671 “Dzeramā ūdens obligātās nekaitīguma un kvalitātes prasības, monitoringa un kontroles kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4. panta otrā un ceturtā daļa un 19. panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017. gada 14. novembra noteikumu Nr. 671 „Dzeramā ūdens obligātās nekaitīguma un kvalitātes prasības, monitoringa un kontroles kārtība” (turpmāk – noteikumi Nr. 671) 83. punktā noteikts, ka pēc 2018. gada 1. septembra spēku zaudēs noteikumu Nr.671 20. punkts, kurā noteikts, ka Veselības inspekcija var samazināt pārtikas uzņēmumiem kārtējā monitoringā un auditmonitoringā nosakāmo rādītāju skaitu vai paraugu ņemšanas biežumu. Pēc 2018. gada 1. septembra pārtikas ražotājiem, lai samazinātu kārtējā monitoringā un auditmonitoringā nosakāmo rādītāju skaitu vai paraugu ņemšanas biežumu, ir jāveic vai nu brīvprātīga riska izvērtēšana, vai kārtējā monitoringa un auditmonitoringa rādītāju analīze pilnā apmērā, bet tas mazajiem pārtikas uzņēmumiem, kuru gada vidējais diennakts piegādātā (pildītā) ūdens daudzums nepārsniedz 100 m3, rada ievērojamu finansiālu slogu.Tā kā riska izvērtēšana dzeramā ūdens jomā ir novitāte un prasa kvalificētu personālu ar specifiskām zināšanām, riska izvērtēšanas pieejas ieviešana mazajiem pārtikas uzņēmumiem rada ievērojamas grūtības vai pagaidām pilnībā nav iespējama.Pašlaik Eiropas Komisija ir izstrādājusi jaunu Dzeramā Ūdens Direktīvas priekšlikumu, ar to paredzot aizstāt Padomes Direktīvu 98/83/EK par dzeramā ūdens kvalitāti. Minētais priekšlikums paredz obligātu riska izvērtēšanas pieejas izmantošanu dzeramā ūdens monitoringa programmu izstrādāšanā ūdens piegādātājiem, un būtiski, ka šis direktīvas priekšlikums neparedz, ka pārtikas uzņēmumiem būtu jāizvērtē risks.Lai mazajiem pārtikas uzņēmumiem atvieglotu brīvprātīgu riska izvērtēšanas pieejas ieviešanu, padarītu šo procesu pakāpeniskāku un vieglāk īstenojamu, Zemkopības ministrija ir sagatavojusi Ministru kabineta noteikumu projektu “Grozījumi Ministru kabineta 2017. gada 14. novembra noteikumos Nr. 671 “Dzeramā ūdens obligātās nekaitīguma un kvalitātes prasības, monitoringa un kontroles kārtība””, kas saglabā pašreizējo kārtību, t.i., ka Veselības inspekcija var samazināt auditmonitoringā nosakāmo rādītāju skaitu vai paraugu ņemšanas biežumu pārtikas uzņēmumiem, kuru gada vidējais diennakts piegādātā (pildītā) ūdens daudzums nepārsniedz 100 m3. Veselības inspekcija tāpat kā līdz šim saskaņā ar noteikumu Nr. 671 16. punktu turpinās saskaņot pārtikas uzņēmumu monitoringa programmas. Tādējādi mazajiem pārtikas uzņēmumiem tiks dots laiks līdz jaunā Dzeramā Ūdens Direktīvas priekšlikuma pieņemšanai, lai pakāpeniski apgūtu riska izvērtēšanas pieejas izmantošanu dzeramā ūdens monitoringa programmu izstrādāšanā. Lai nodrošinātu vienotu monitoringa rezultātu iesniegšanu un to apstrādi, inspekcija ūdens piegādātāju un pārtikas uzņēmumu ērtībām ir izstrādājusi e-pakalpojumu „Dzeramā ūdens testēšanas pārskatu iesniegšana Veselības inspekcijai” (turpmāk – e-pakalpojums), kas pieejams valsts pārvaldes pakalpojumu portālā [www.latvija.lv](http://www.latvija.lv). E-pakalpojumā ūdens piegādātājiem un pārtikas uzņēmumiem ir pieejama saskaņotā monitoringa programma, kas dod iespēju ievadīt monitoringa rezultātus tiešsaistē. Turklāt portālā [www.latvija.lv](http://www.latvija.lv) iesniegto paziņojumu statuss ir līdzvērtīgs oficiāli parakstītam dokumentam. Informācija, kas iesniegta, izmantojot e-pakalpojumu, sistematizētā veidā uzreiz nokļūst inspekcijas vienotajā uzraudzības informācijas sistēmā, tā būtiski atvieglojot tās apstrādi. E-pakalpojums ir izstrādāts Nacionālā veselības dienesta īstenotā ERAF projektā „E-veselības integrētās informācijas sistēmas attīstība”. Ūdens piegādātāji un pārtikas uzņēmumi par monitoringa rezultātiem informēs Veselības inspekciju elektroniski valsts pārvaldes pakalpojumu portālā www.latvija.lv, sākot ar 2019. gada 1. janvāri.  |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, **Veselības inspekcija,** Pārtikas un veterinārais dienests un Rīgas Tehniskā universitāte |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mazie pārtikas uzņēmumi (kuru gada vidējais diennakts piegādātā (pildītā) ūdens daudzums nepārsniedz 100 m3) ar savu ūdens ieguvi. Latvijā ir aptuveni 40 000 mazo pārtikas uzņēmumu.Valsts iestādes, kas iesaistītas dzeramā ūdens kvalitātes uzraudzībā un kontrolē, monitoringu saskaņošanā – Pārtikas un veterinārais dienests un Veselības inspekcija. Ūdens piegādātāji un pārtikas uzņēmumi, kam dzeramā ūdens monitoringa rezultāti (kopā aptuveni par 1500 ūdensapgādes sistēmām) turpmāk būs jāiesniedz elektroniski valsts pārvaldes pakalpojumu portālā. |
| 2. | Tiesiskā regulējuma ietekme uz tautsaimniecību un administratīvo slogu | Projekts paredz saglabāt pašreizējo kārtību, ka Veselības inspekcija var samazināt auditmonitoringā nosakāmo rādītāju skaitu vai paraugu ņemšanas biežumu pārtikas uzņēmumiem, kuru gada vidējais diennakts piegādātā (pildītā) ūdens daudzums nepārsniedz 100 m3. Tādējādi mazajiem pārtikas uzņēmumiem tiek samazināts administratīvais slogs, kas saistīts ar riska izvērtēšanas pieejas ieviešanu dzeramā ūdens monitoringa programmu izstrādāšanā. Projekts paredz optimizēt monitoringa rezultātu iesniegšanu un to apstrādi, sākot ar 2019. gada 1. janvāri. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnē publiskai apspriešanai. Projekts apspriests ar Latvijas pārtikas uzņēmumu federācijas un Rīgas Tehniskās universitātes pārstāvjiem. |
| 2. | Sabiedrības līdzdalība projekta izstrādē | Noteikumu projekts ievietots Zemkopības ministrijas tīmekļvietnes www.zm.gov.lv sadaļā „Sabiedriskā apspriešana” publiskai apspriešanai no 2018. gada 12. līdz 22. jūnijam.  |
| 3. | Sabiedrības līdzdalības rezultāti | Priekšlikumi un iebildumi nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | **Veselības inspekcija un** Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz saglabāt pašreizējo kārtību, ka Veselības inspekcija var samazināt auditmonitoringā nosakāmo rādītāju skaitu vai paraugu ņemšanas biežumu pārtikas uzņēmumiem, kuru gada vidējais diennakts piegādātā (pildītā) ūdens daudzums nepārsniedz 100 m3. |
| 3. | Cita informācija | Nav. |

# Zemkopības ministrs Jānis Dūklavs

Riekstiņš 67027354

Edgars.Riekstins@zm.gov.lv